1. Административният комитет може да реши да покани компетентните административни органи на всички държави, които не са договарящи се страни, или представители на международни организации, които не са договарящи се страни, да присъстват по интересуващи ги въпроси на заседанията на комитета като наблюдатели.
 2. Без да се засягат разпоредбите на член 1, международните организации, посочени в параграф 1, които са компетентни по въпроси, разгледани в приложенията на настоящата конвенция, имат право да участват като наблюдатели в работата на административния комитет.
 Член 3
 Секретариат
 Секретариатът на комитета се осигурява от изпълнителния секретар на Икономическата комисия за Европа.
 Член 4
 Свиквания
 Изпълнителният секретар на Икономическата комисия за Европа свиква комитета:
 i)
 две години след влизане в сила на конвенцията;
 ii)
 след това на дата, определена от комитета, но не по-рядко от всеки пет години;
 iii)
 при поискване от компетентните администрации на поне пет държави, които са договарящи се страни.
 Член 5
 Длъжностни лица
 Комитетът избира председател и заместник-председател за всяко заседание.
 Член 6
 Кворум
 За вземане на решения се изисква кворум от не по-малко от една трета от държавите, които са договарящи се страни.
 Член 7
 Вземане на решения
 i)
 Предложенията подлежат на гласуване.
 ii)
 Всяка държава, която е договаряща се страна и е представена на заседанието, разполага с един глас.
 iii)
 При прилагане на член 16, параграф 2 от конвенцията регионалните икономически организации за интеграция, страни по конвенцията, разполагат при гласуване само с толкова броя гласове, колкото са общо гласовете, определени за техните държави-членки, които също са страни по конвенцията. В такъв случай тези държави-членки не упражняват правото си на глас.
 iv)
 По реда на разпоредбите на подточка v) по-долу, предложенията се приемат с обикновено мнозинство от присъстващите членове и гласуващи в съответствие с условията, посочени в подточки ii) и iii) по-горе.
 v)
 Изменения на настоящата конвенция се приемат с мнозинство от 2/3 от членовете, присъстващи и гласуващи в съответствие с условията, посочени в подточки ii) и iii) по-горе.
 Член 8
 Доклад
 Преди приключване на заседанието си комитетът приема доклада си.
 Член 9
 Допълнителни разпоредби
 При отсъствие на съответни разпоредби в настоящото приложение се прилага правилникът за работа на Икономическата Комисия за Европа, освен когато комитетът не реши друго.
 